**Ministru kabineta noteikumu projekta**

**“Grozījums Ministru kabineta 2017. gada 28. novembra noteikumos Nr. 692 “Peldvietas izveidošanas, uzturēšanas un ūdens kvalitātes pārvaldības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Noteikumu projekta mērķis ir papildināt iekšzemes peldvietu sarakstu ar vienu jaunu peldvietu, veicinot iedzīvotāju veselīga un droša dzīvesveida iespējas. Ministru kabineta noteikumi stājas spēkā nākamajā dienā pēc publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “*Grozījums Ministru kabineta 2017. gada 28. novembra noteikumos Nr. 692 “Peldvietas izveidošanas, uzturēšanas un ūdens kvalitātes pārvaldības kārtība”*” (turpmāk – Projekts) izstrādāts pamatojoties uz Epidemioloģiskās drošības likuma 38.1 panta pirmo daļu un Ūdens apsaimniekošanas likuma 5. panta desmitās daļas 6., 7., 8., 9. un 10. punktu un 22. panta piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Eiropas Parlamenta un Padomes Direktīvas 2006/7/EK (2006.gada 15.februāris) par peldvietu ūdens kvalitātes pārvaldību un Direktīvas 76/160/EEK atcelšanu (turpmāk – Direktīva) 1.panta 3.punkts nosaka, ka peldvietu ūdens monitorings ir jānodrošina jebkurai virszemes ūdeņu daļai, ja kompetentā iestāde paredz, ka tajā peldēsies liels skaits cilvēku, un, ja tā nav piemērojusi pastāvīgu peldēšanās aizliegumu vai nav sniegusi pastāvīgu ieteikumu nepeldēties. Direktīvas prasības ir iekļautas Ministru kabineta 2017.gada 28.novembra noteikumos Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” (turpmāk – noteikumi Nr.692), kas nosaka peldvietas izveidošanas, uzturēšanas, higiēnas un drošības prasības, Baltijas jūras un Rīgas jūras līča peldvietu un iekšzemes peldvietu sarakstu, kurās peldvietu ūdens monitoringu veic par valsts budžeta līdzekļiem (turpmāk – peldvietu saraksts), kā arī kārtību kādā veic peldvietu iekļaušanu vai svītrošanu no peldvietu saraksta. Savukārt Ūdens apsaimniekošanas likuma 5.panta desmitās daļas 9.punktā ir noteikts, ka Ministru kabinets nosaka to peldvietu sarakstu, kurās peldvietas ūdens monitoringu peldsezonas laikā veic par valsts budžeta līdzekļiem. Atbilstoši noteikumu Nr.692 prasībām, pašvaldība iesniedz priekšlikumus par savā administratīvajā teritorijā esošās peldvietas iekļaušanu peldvietu sarakstā vai svītrošanu no tā, izvērtējot informāciju par peldvietas apmeklējuma tendencēm, kā arī par peldvietas infrastruktūru un tajā veiktajiem labiekārtošanas pasākumiem peldēšanās veicināšanai.  Savukārt Veselības inspekcija (turpmāk-Inspekcija) kā kompetentā iestāde katru gadu izvērtē pašvaldību iesniegtos priekšlikumus par peldvietu iekļaušanu vai svītrošanu no peldvietu saraksta un iesniedz Veselības ministrijā ierosinājumus par grozījumu veikšanu peldvietu sarakstā. Veselības ministrija sagatavo noteikumu projektu par grozījumu veikšanu noteikumu Nr.692 peldvietu sarakstā, ko iesniedz izskatīšanai un apstiprināšanai Ministru kabinetā. Šobrīd peldvietu sarakstā ir iekļautas 56 peldvietas: 33 Baltijas jūras un Rīgas jūras līča peldvietas un 23 iekšzemes peldvietas.  Inspekcija 2018.gadā saņēma Rīgas Pārdaugavas izpilddirekcijas priekšlikumu par:* jaunas peldvietas pie Mazās Daugavas - Lucavsalas dienvidu daļā ar nosaukumu „Lucavsalas līcis” iekļaušanu Iekšzemes peldvietu sarakstā.

 Inspekcija izvērtēja sniegto informāciju par jauno peldvietu un atzina, ka pieteiktā peldvieta atbilst oficiālo peldvietu statusam un ir iekļaujama noteikumu Nr.692 Iekšzemes peldvietu sarakstā.  Projekta mērķis ir: - papildināt iekšzemes peldvietu sarakstu ar vienu jaunu peldvietu, veicinot iedzīvotāju veselīga un droša dzīvesveida iespējas. Ņemot vērā iepriekš minēto, ir Projekts sagatavots, lai veiktu grozījumu noteikumu Nr.692 2.pielikumā, izveidojot 2.pielikuma 14.punktam 14.4. apakšpunktu, iekļaujot peldvietu sarakstā jauno Daugavas peldvietu “Lucavsalas līcis”.Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz peldvietas apmeklētājiem t.sk. tūristiem un peldvietas apsaimniekotāju (1 jaunais peldvietas apsaimniekotājs), tūrisma organizatoriem, Veselības inspekciju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteiktie pienākumi palielina Rīgas pašvaldības saimnieciskās izmaksas, kas saistītas ar peldvietas ierīkošanu un uzturēšanu. Jaunas peldvietas iekļaušana no valsts budžeta līdzekļiem monitorējamo peldvietu sarakstā, palielina peldūdens kvalitātes monitoringa izmaksas Inspekcijai.Šis ir Rīgas pašvaldības brīvprātīgs lēmums, jo peldvietas apsaimniekotājs, pirms peldvietas pieteikšanas iekļaušanai peldvietu sarakstā, ne tikai izveido un labiekārto peldvietu, bet arī izvērtē savas iespējas peldvietu uzturēt un apsaimniekot, līdz ar to peldvietas apsaimniekotājs arī rēķinās ar peldvietas uzturēšanas izmaksām.Jaunas peldvietas iekļaušana peldvietu sarakstā palielinās iespējas peldvietas apmeklētājiem apmeklēt higiēnas un drošības prasībām atbilstošu peldvietu, tādā veidā samazinot infekciju, traumatisma un letālo gadījumu risku. Kā arī jaunas peldvietas izveide un saistītā vides sakopšana peldvietas teritorijā, uzlabos pašvaldības infrastruktūru, kas savukārt veicinās iedzīvotāju labsajūtu un veselīga dzīvesveida iespējas un pozitīvi ietekmēs tūrisma attīstību. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Saskaņā ar Rīgas Pārdaugavas izpildirekcijas iesniegto informāciju peldvietas “Lucavsalas līcis” uzturēšanai un apsaimniekošanai turpmākajos gados paredzēti šādi izdevumi:2019.gadā - 5782.00 *euro*; 2020.gadā - 4982.00 *euro*; 2021.gadā - 4982.00 *euro.*Plānotās Rīgas Pārdaugavas izpildirekcijas izmaksas konkrētiem pasākumiem peldvietas ierīkošanai un uzturēšanai 2019.gadā:- Informatīvā stenda par peldvietu sagatavošana un izvietošana – 800 *euro;*- Gājēju celiņa uzturēšana – 478.80 *euro;*- Atkritumu urnu uzturēšana, atkritumu izvešana – 600.00 *euro;*- Pārvietojamo sanitāro mezglu uzturēšana – 1213.40 *euro*;- Peldvietas smilšu irdināšana, papildināšana – 1500.00 *euro*;- Zaļās zonas uzturēšana – 1189.80 *euro.* |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2019. gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **4 625 954** |  | **4 625 869** |  | **4 625 869** |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 46.01.00 | 4 625 954 |  | 4 625 869 |  | 4 625 869 |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| **2. Budžeta izdevumi** | **4 625 954** | **+1863** | **4 625 869** | **+1863** | **4 625 869** | **+1863** | **+1863** |
| 2.1. valsts pamatbudžets |  |  |  |  |  |  |  |
| 46.01.00 | 4 625 954 | +1863 | 4 625 869 | +1863 | 4 625 869 | +1863 | +1863 |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| **3. Finansiālā ietekme** |  | **-1863** |  | **-1863** |  | **-1863** | **-1863** |
| 3.1. valsts pamatbudžets |  | -1863 |  | -1863 |  | -1863 | -1863 |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | **X** | **1863** | **X** | **1863** | **X** | **1863** | **1863** |
| **5. Precizēta finansiālā ietekme** | X | **0** | X | **0** | X | **0** | **0** |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| **6. Detalizēts ieņēmumu un izdevumu aprēķins** (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Finansējums 2019. gadam atbilstoši likumam „Par valsts budžetu 2019. gadam”: 2019.gadam Veselības ministrijas (Veselības inspekcijas) budžeta programmas 46.00.00 "Veselības nozares uzraudzība": apakšprogrammā 46.01.00 "Uzraudzība un kontrole"Resursi izdevumu segšanai 4 625 954 euroIeņēmumi no maksas pakalpojumiem un citi pašu ieņēmumi 338 597 euroDotācija no vispārējiem ieņēmumiem 4 287 357 euro Izdevumi 4 625 954 euro, tai skaitā:Uzturēšanas izdevumi 4 572 803 euroKapitālie izdevumi 53 151 euro2020. un 2021.gadam maksimāli pieļaujamais valsts pamatbudžeta izdevumu apjoms Veselības ministrijas (Veselības inspekcijas) budžeta programmas 46.00.00 “Veselības nozares uzraudzība”: apakšprogrammā 46.01.00 “Uzraudzības un kontrole”:Resursi izdevumu segšanai 4 625 869 euroIeņēmumi no maksas pakalpojumiem un citi pašu ieņēmumi 338 597 euroDotācija no vispārējiem ieņēmumiem 4 287 272 euro Izdevumi 4 625 869 euro, tai skaitā:Uzturēšanas izdevumi 4 572 718 euroKapitālie izdevumi 53 151 euro***Ietekme 2019.gadam un turpmāk***2019. gada valsts budžeta finanšu resursu pamatbudžeta apakšprogrammas 46.01.00 “Uzraudzība un kontrole” finanšu apjoms ir 51 peldvietas ūdens uzraudzības nodrošināšanai, bet 2018.gadā Veselības inspekcijai bija jānodrošina 56 peldvietu uzraudzība, jo 2014.gadā peldvietu sarakstā tika iekļautas trīs peldvietas, kā arī 2015. gadā tika iekļautas vēl divas peldvietas bez papildus finanšu resursu seguma un svītrota viena peldvieta un 2016.gadā tika iekļauta vēl viena jauna peldvieta. Kopā ar 2019.gada plānotajiem grozījumiem papildus 51 peldvietai ar nodrošinātu finansējumu oficiālo peldvietu sarakstā būs iekļautas 57 peldvietas. **Aprēķins sešu peldvietu uzraudzībai:** Atalgojums\*: **800,12 *euro*** (265,72 euro+534,40 *euro* = 800,12 *euro*).-Inspektors (26.3. amatu saime, IIIB līmenis, 10.algu grupa, 3.kategorija, amatalga 930 *euro*), 1 darba diena, 6 peldvietas – 265,72 *euro* (930 *euro* / 21(vid.d.d. skaits mēnesī) x 1 x 6 peldv. = 265,72 *euro*); -Higiēnas ārsts (10.amatu saime, III līmenis, 10.algu grupa, 3.kategorija, amatalga 1120 *euro*), 1,67 darba dienas, 6 peldvietas – 534,40 *euro* (1120 *euro* / 21 x 1.67 x 6 peldv. = 534,40 *euro*); Darba devēja VSAOI: **192,75 *euro*** (800,12 *euro* x 24.09% = 192,75*euro*);Peldvietu ūdens izmeklējumi: **624,60 *euro*** (*-E.coli* un *enterokoki* (10.29+10.53) *euro* x 5 (paraugus ņem 1 reizi mēnesī peldsezonā) x 6 peldv. = 624.60 *euro*). Transporta nodrošinājums: **246,00 *euro*** (0.41 *euro* x 100 km x 6 peldvietas = 246,00 *euro*).Kopā: (800,12 *euro*+192,75*euro*+624.60*euro*+246.00*euro*) = **1863,47 *euro*.**\*jaunas amata vietas netiks veidotas, uzraudzība notiks esošo amatu vietu ietvaros. Peldvietas tiek uzraudzītas izbraucot uz tām mēneša sākumā un mēneša beigās periodā no maija līdz septembrim. Kopējā summa tiek sadalīta uz pieciem mēnešiem, tādēļ piemaksā netiek izmaksāta visa summa uzreiz vienā mēnesī.Kopā sešu peldvietu uzraudzībai papildus nepieciešamais finansējums 2019.gadā un turpmāk ir ***1 863 euro***.2019.gadam finansējuma nodrošinājums 1 863 euro apmērā, tiks rasts apakšprogrammā 46.01.00 “Uzraudzība un kontrole” pārceļot 2018.gada beigu atlikumu (4 294 euro, kas gavnenokārt veidojas no maksas pakalpojumu un citu pašu ieņēmumiem) uz 2019.gadu. 2020.gadā un turpmāk finansējuma nodrošinājums 1 863 euro apmērā tiks rasts apakšprogrammā 46.01.00 “Uzraudzība un kontrole”: no darbinieku darbnespējas lapu ietaupījuma (atlīdzība) – 993 euro un no interneta pakalpojuma ietaupījuma (preces un pakalpojumi) – 870 euro, jo ir noslēgts izdevīgāks līgums. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar |
| 8. Cita informācija | Plānoto pasākumu plānots realizēt Veselības ministrijai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav  |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izsludināšanas Valsts sekretāru sanāksmē informācija par Projektu tiks ievietota Veselības ministrijas mājas lapas sadaļā „Aktualitātes”. Pēc Projekta izstrādes paredzēts informāciju par jauno peldvietu, ievietot Veselības ministrijas un Inspekcijas mājas lapās, kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Projekts, attiecībā uz peldvietu saraksta izmaiņām sagatavots, balstoties uz pašvaldības priekšlikumu par jaunas peldvietas iekļaušanu peldvietu sarakstā.Sabiedrībai visu laiku ir iespēja izteikt savu viedokli par jauno peldvietu iekļaušanu peldvietu sarakstā Veselības inspekcijas mājas lapas izveidotajā vietnē: <http://www.vi.gov.lv/lv/vides-veseliba/peldudens/ied>.Projekts 2019. gada 21. martā tika ievietots Veselības ministrijas tīmekļvietnē [www.vm.gov.lv](http://www.vm.gov.lv) sadaļā „Sabiedrības līdzdalība, Sabiedriska apspriede” ar apspriedes datumu 2019.gada 8. aprīlis un informācija par sabiedrisko apspriedi tika nosūtīta Latvijas Lielo pilsētu asociācijai, Latvijas Pašvaldību savienībai, Latvijas sabiedrības veselības asociācijai, Latvijas Tūrisma Aģentu un Operatoru Asociācijai, Veselības inspekcijai. |
| 3. | Sabiedrības līdzdalības rezultāti | Uz sabiedrisko apspriedi nepieteicās neviens dalībnieks un sabiedrības priekšlikumi vai iebildumi netika saņemti. |
| 4. | Cita informācija | Projekta saskaņošanas gaitā Vides aizsardzības un reģionālās attīstības ministrija sniedza priekšlikumu Projektā iekļaut nosacījumus Inspekcijai attiecībā uz atvērto datu publicēšanu, jo atbilstoši Informatīvajam ziņojumam par publiskās pārvaldes informācijas sistēmu konceptuālo arhitektūru, būtiska ir datu atkalizmantošana un mašīnlasāmība. Priekšlikums netika ņemts vērā, jo Inspekcijai tehnisku iemeslu dēļ nav iespējama peldvietu datu nodošana un attēlošana Latvijas Ģeoportālā skatīšanās un lejupielādēšanas formā, kam tiek meklēti risinājumi.  Līdzīgas izmaiņas tad būtu saskaņoti jāveic arī citos normatīvajos aktos, kas skar vides datu iegūšanu un ziņošanu. Šobrīd dati ir pieejami Inspekcijas tīmekļa vietnē, kā arī nosūtīti Eiropas Vides aģentūras uzturētajai EIONET Reportnet sistēmai, kur jebkurš var iepazīties ar dalībvalstu iesniegtajiem datiem par peldūdeņiem.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Inspekcija Projektā paredzētos pasākumus nodrošinās tai piešķirto valsts budžeta līdzekļu ietvaros. |

Veselības ministre                                  Ilze Viņķele

Vīza: Valsts sekretāre Daina Mūrmane - Umbraško

Būmane 67876148

dace.bumane@vm.gov.lv